Document ID: /fineweb-2-swissfilter-quality_10-filterrobots/filtered/02821.jsonl.gz/65

U subotu, 29. lipnja 2019. U misijskim prostorijama bio je zadnji dan vjeronauka. Vjeroučitelji s. Ana Marija i fra Branko zahvalili su djeci na trudu i zalaganju koje su pokazali tijekom godine. Nakon zajedničke molitve djeca su se sladila kolačima, sokom i sladoledom. Za vrijeme vjeronauka odrasli su se družili uz piće, a krizmanici birali fotografije sa svete krizme. Dan poslije U župnoj crkvi sv. Karla slavljena je misa zahvalnica za vjeronaučnu i školsku godinu. Djeca i mladi su pjevali i predvodili molitvu vjernika. Zahvalili smo Bogu za sve dobro čime nas je u ovoj školskoj godini obdario. Prikazali smo mu i sve naše slabosti, nestašluke, loše ponašanje kao i loše ocjene.